Utišavanje gena
Utišavanje gena je regulacija ekspresije gena u ćeliji, kako bi se spriječila ekspresija određenog gena. Utišavanje gena može se dogoditi ili tokom transkripcije ili translacije i često se koristi u istraživanju. Posebno, metodi koji se koriste za utišavanje gena se sve više koriste za proizvodnju terapeutika za borbu protiv raka i drugih bolesti, kao što su infektivne bolesti i neurodegenerativni poremećaji. Utišavanje gena se često smatra isto što i genski nokdaun. Kada se geni utišaju, njihova ekspresija je smanjena. Nasuprot tome, kada su geni nokautirani, oni se potpuno brišu iz genom aorganizma i, stoga, nemaju ekspresiju. Utišavanje gena se smatra obaranjem funcije gena jer metodi koji se koriste za utišavanje gena, kao što su RNKi, CRISPR ili siRNK, općenito smanjuju ekspresije gena za najmanje 70%, ali je ne eliminišu. Metodi koji koriste utišavanje gena često se smatraju boljim od nokauta gena jer omogućavaju istraživačima da proučavaju bitne gene koji su potrebni da životinjski modeli prežive i ne mogu se ukloniti. Osim toga, oni pružaju potpuniji pogled na razvoj bolesti jer su bolesti općenito povezane s genima koji imaju smanjenu ekspresiju.